Baring hadde militær utdannelse og tjenestegjorde blant annet på Korfu. Han avanserte her i 1862 til å bli adjutant for Henry Knight Storks, den britiske høykommissæren på De joniske øyer. I 1864 fulgte han Storks til Malta og senere til Jamaica. I 1868 til 1869 tok han stabsutdannelse og arbeidet deretter i to år i War Office, hvor han arbeidet med innføringen av reformene etter Krimkrigen.